# APSTIPRINĀTS

#### Iepirkumu komisijas

16.08.2018. sēdē

protokols Nr. 1

**Iepirkuma**

**Zivrūpniecības stenda dalībnieku apdrošināšanas, vīzu, transporta un viesnīcas pakalpojumu nodrošināšana starptautiskā izstādē “ WORLD FOOD MOSCOW 2018”**

**NOLIKUMS**

Iepirkuma identifikācijas numurs – AREI-2018/22

**2018**

1. **Vispārīgā informācija**
   1. **Iepirkums** tiek organizēts saskaņā ar Publisko iepirkumu likuma 9. pantu (turpmāk tekstā – Likums), kā arī ņemot vērā šajā nolikumā (turpmāk tekstā - Nolikums) noteikto kārtību.

Iepirkums tiek veikts Ministru kabineta 28.07.2015. noteikumos Nr. 437 “Valsts un Eiropas Savienības atbalsta piešķiršanas kārtība pasākumā "Tirdzniecības pasākumi"” minēto mērķu sasniegšanai.

* + 1. Pasūtītājs ir:

Agroresursu un ekonomikas institūts.

Reģistrācijas numurs: 90002137506

Ekonomikas pētniecības centra adrese: Struktoru ielā 14, Rīgā, LV-1039.

Juridiskā adrese: Zinātnes iela 2, Priekuļi, Priekuļu nov., Priekuļu pag., LV-4126

Tālrunis: 67552909, fakss: 67541789.

E-pasts: arei@arei.lv.

* + 1. Iepirkumu veic Agroresursu un ekonomikas institūta (AREI) iepirkuma komisija, kas izveidota ar direktora 2018. gada 25. aprīļa rīkojumu Nr. R/1.2-7-44A.
    2. Kontaktpersona, kura ir tiesīga sniegt organizatorisku informāciju par iepirkumu, Agroresursu un ekonomikas institūta iepirkumu speciāliste, Dace Uzulniece, tālr.: +371 29465486, e-pasts: [arei@arei.lv](mailto:arei@arei.lv).

## Iepirkuma identifikācijas numurs

* + 1. Iepirkuma identifikācijas numurs – AREI-2018/22.

## Iepirkuma priekšmets un piedāvājumu izvērtēšanas kritērijs

* + 1. Iepirkuma priekšmets Zivrūpniecības stenda dalībnieku apdrošināšanas, vīzu, transporta un viesnīcas pakalpojumu nodrošināšana starptautiskā izstādē “ WORLD FOOD MOSCOW 2018”
    2. CPV kods: 63510000-7 (ceļojumu aģentūras pakalpojumi).
    3. Pretendents ir tiesīgs iesniegt piedāvājumu tikai par visu iepirkuma priekšmetu kopā. Piedāvājums, kas nav iesniegts par visu iepirkuma apjomu, bet tiks iesniegts tikai par atsevišķām pozīcijām, netiks vērtēts. Pretendents nevar iesniegt piedāvājuma variantus.
    4. Piedāvājumu izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā viszemāko cenu saskaņā ar Finanšu piedāvājumā norādīto piedāvājuma kopējo cenu (EUR bez PVN). Ja komisija konstatēs, ka vismaz divu piedāvājumu kopējā summa EUR bez PVN ir vienāda, par iepirkuma uzvarētāju tiks atzīts pretendents, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā (skaitot no dienas, kad paziņojums par plānoto līgumu publicēts Iepirkumu uzraudzības biroja mājaslapā) ir vislielākais. Ja arī pēc šī kritērija nav iespējams noteikt, kuram pretendentam ir piešķiramas līguma slēgšanas tiesības, komisija uzvarētāju nosaka, veicot izlozi starp šiem pretendentiem.
    5. Paredzamā līgumcena līdz 41 999,99 EUR.

1. **Piedāvājumu noformēšana, iesniegšanas vieta, laiks un kārtība**

## Piedāvājuma noformēšana

* + 1. Pretendents piedāvājumu iesniedz slēgtā iepakojumā un, uz kura norādīts:
* pasūtītāja nosaukums un adrese (Agroresursu un ekonomikas institūts, Ekonomikas pētniecības centrs, Struktoru iela 14, Rīga, LV – 1039); atzīme “Iepirkums “Zivrūpniecības stenda dalībnieku apdrošināšanas, vīzu, transporta un viesnīcas pakalpojumu nodrošināšana starptautiskā izstādē WORLD FOOD MOSCOW 2018”, identifikācijas Nr. AREI-2018/22”;
* atzīme “Neatvērt līdz 2018. gada 28. augustam plkst. 10:00”.
  + 1. Piedāvājums sastāv no:
       1. pretendentu atlases dokumentiem;
       2. tehniskā piedāvājuma;
       3. finanšu piedāvājuma.
    2. Piedāvājums sastāv no 1 (viena) oriģināla un 1 (viena) kopijas eksemplāra, kā arī piedāvājumam jāpievieno piedāvājuma elektroniskā versija, kas ir lasāma ar MS Office rīkiem. Elektroniskajai versijai jāsatur visas piedāvājuma oriģināla lapas.
    3. Piedāvājumam jābūt cauršūtam un caurauklotam tā, lai dokumentus nebūtu iespējams atdalīt, lapām jābūt sanumurētām un jāatbilst pievienotajam satura rādītājam. Uz piedāvājuma oriģināla un tā kopijas attiecīgi jānorāda “Oriģināls” vai “Kopija”.
    4. Pretendentiem ir tiesības piedāvājumus iesniegt elektroniskā formā parakstītus ar drošu elektronisko parakstu, kas satur laika zīmogu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. Elektroniskā formā sagatavotais piedāvājums jāiesniedz uz elektroniskā datu nesēja.
    5. Piedāvājumā iekļautajiem dokumentiem jābūt skaidri salasāmiem, bez labojumiem.
    6. Piedāvājums jāsagatavo latviešu valodā atbilstoši Latvijas Republikā spēkā esošo normatīvo aktu prasībām, t.sk. Dokumentu juridiskā spēka likumam, Ministru kabineta 28.09.2010. noteikumiem Nr.916 “Dokumentu izstrādāšanas un noformēšanas kārtība”. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
    7. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Ja viss piedāvājums ir cauršūts, pretendents var kopijas un tulkojumus apliecināt ar vienu apliecinājumu, iekļaujot šādu atrunu atsevišķa dokumenta veidā vai iekļaujot to pieteikumā. Ja komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu. Iesniedzot piedāvājumu elektroniski piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
    8. Iesniegtie piedāvājumi ir Agroresursu un ekonomikas institūts īpašums un netiek atdoti atpakaļ pretendentiem, izņemot punktā nolikuma 2.2.2., 2.2.3. un 2.2.4. punktā minētajos gadījumos.
    9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informācija, jābūt atzīmei “komercnoslēpums”. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.

## Piedāvājuma iesniegšanas vieta, datums, laiks un kārtība

* + 1. Pretendenti piedāvājumus iesniedz Agroresursu un ekonomikas institūta Ekonomikas pētniecības centra telpās Rīgā, Struktoru ielā 14, 2.stāvā 202. kab., darba dienās no plkst. 08:30 līdz 17:00, bet ne vēlāk kā līdz 2018. gada 28. augustam plkst. 10:00, iesniedzot personīgi vai, atsūtot pa pastu. Pa pastu iesniegtais piedāvājums uzskatāms, iesniegts laikā, ja tas nogādāts piedāvājuma iesniegšanas vietā līdz 2018. gada 28. augustam plkst. 10:00.
    2. Piedāvājums, kas iesniegts pēc minētā termiņa, tiks neatvērts nodots atpakaļ iesniedzējam.
    3. Piedāvājums, kas nav iesniegts noteiktajā kārtībā vai nav noformēts tā, lai piedāvājumā  
       iekļautā informācija nebūtu pieejama līdz piedāvājumu atvēršanas brīdim, netiek izskatīts un tiek atdots atpakaļ iesniedzējam.
    4. Pretendents var atsaukt vai mainīt savu piedāvājumu līdz piedāvājumu iesniegšanas  
       termiņa beigām, ierodoties personīgi piedāvājumu iesniegšanas vietā un apmainot  
       piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts apmainītā piedāvājuma iesniegšanas brīdis.
    5. Piedāvājumu atvēršanai netiek rīkota atvēršanas sanāksme.

## Cita informācija

* + 1. Informācijas apmaiņa starp Agroresursu un ekonomikas institūtu un piegādātājiem (pretendentiem) notiek pa pastu, faksu, elektroniski vai pa tālruni atbilstoši Likuma un citu normatīvo aktu regulējumam.
    2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma 38. pantu.
    3. Pretendents sedz visas izmaksas, kas saistītas ar piedāvājumu sagatavošanu un iesniegšanu.

1. **Prasības pretendentiem**

## Nosacījumi pretendenta izslēgšanai no dalības iepirkumā

* + 1. Pasūtītājs izslēdz pretendentu no dalības iepirkumā jebkurā no šādiem gadījumiem (Likuma 9. panta astotā daļa):
       1. pasludināts pretendenta maksātnespējas process (izņemot gadījumu, kad maksātnespējas procesā tiek uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
       2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
       3. iepirkuma dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu šā likuma 25. panta pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
       4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma 9. panta astotās daļas 1., 2. vai 3. punkta nosacījumi;
       5. pretendents ir ārzonā reģistrēta juridiskā persona vai personu apvienība.

## Nolikuma 3.1.1.1.– 3.1.1.5. punktā minēto apstākļu esamību pasūtītājs pārbauda Likuma 9. panta devītajā, desmitajā, vienpadsmitajā un divpadsmitajā daļā noteiktajā kārtībā.

## Prasības attiecībā uz pretendenta kvalifikāciju un iesniedzamie dokumenti:

|  |  |  |
| --- | --- | --- |
| Nr.p.k. | Prasības pretendentam | Iesniedzamie dokumenti |
| 3.3.1. | Pretendents ir reģistrēts normatīvajos aktos noteiktā kārtībā | Komersanta reģistrācijas apliecības kopija, kas apliecina pretendenta reģistrāciju Komercreģistrā, ja šāda reģistrācijas apliecība attiecīgajā valstī tiek izsniegta.  Pretendentam (Latvijas Republikas Uzņēmumu reģistra Komercreģistrā reģistrētam komersantam) šajā apakšpunktā minēto reģistrācijas apliecības kopiju ir tiesības neiekļaut piedāvājumā. Par pretendenta reģistrāciju minētajā reģistrā komisija pārliecinās patstāvīgi. |
| 3.3.2. | Pretendents (juridiskā persona) pēdējo 3 (trīs) gadu (2015., 2015., 2017, kā arī 2018. gadā līdz piedāvājuma iesniegšanas dienai) laikā realizējis vismaz 2 (divus) līdzvērtīga satura pakalpojumus (avio transporta, transfēru ,viesnīcu, apdrošināšanas nodrošināšanu vismaz 5 personām) Eiropas Savienības valstīs un citās valstīs. | 1) Pretendenta sagatavots apliecinājums par iepriekšējo pieredzi, norādot vismaz 2 (divus) līdzvērtīga satura pakalpojumus (avio transporta, transfēru,viesnīcu,apdrošināšanas nodrošināšanu vismaz 5 personām)Eiropas Savienības valstīs un citās valstīs. saskaņā ar nolikuma 4. Pielikumu; |
| 3.3.3. | Pretendentam iepriekšējo 3 (trīs) gadu (2015., 2016., 2017.), kā arī 2018. gadā līdz piedāvājuma iesniegšanas dienai katra gada finanšu apgrozījums ir vismaz 1.5 (viens komats piecas) reizes lielāks par paredzamo līgumcenu. Pretendentiem, kuri dibināti vēlāk, gada finanšu apgrozījums nostrādātajā periodā ir vismaz 1.5 (viens komats piecas) reizes lielāks par piedāvāto līgumcenu. Pretendentiem, kuri dibināti vēlāk, norādītā prasība attiecināma uz nostrādāto periodu. | Pretendenta sagatavota izziņa par iepriekšējo 3 (trīs) gadu (2015., 2016., 2017.), kā arī 2018. gadā līdz piedāvājuma iesniegšanas dienai apgrozījumu, norādot katra gada finanšu apgrozījumu.  Pretendenti, kas dibināti vēlāk, iesniedz izziņu par nostrādāto periodu. |
| 3.3.4. | Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Ja Pretendents piesaista apakšuzņēmējus, tad jāiesniedz:  1)Pretendenta apliecinājums par to, kuru no līguma daļām Pretendents plāno nodot apakšuzņēmējiem, norādot apakšuzņēmējus un tiem nododamo darbu apjomu, tajā skaitā, % no kopējā;  2)Norādīto apakšuzņēmēju rakstisks apliecinājums par gatavību piedalīties iepirkuma līguma izpildē.  *Ja pretendents informāciju neiesniedz, pasūtītājs uzskata, ka apakšuzņēmēji netiek piesaistīti.* |

* 1. Komisija neizskata pretendenta piedāvājumu un izslēdz pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst kādai no nolikumā minētajām prasībām.
  2. **Tehniskais piedāvājums**

3.5.1. Tehnisko piedāvājumu sagatavo saskaņā ar tehniskajā specifikācijā (nolikuma 2. pielikums) noteiktajām prasībām;

3.5.1.Tehniskais piedāvājums jāsagatavo tā, lai komisija varētu pārliecināties, ka pretendents ir pilnībā izpratis tehnisko specifikāciju un spēj izpildīt visas tajā minētās prasības.

## Finanšu piedāvājums

* + 1. Finanšu piedāvājumā norāda pakalpojuma cenu katrā pozīcijā un piedāvājuma kopējo cenu par visu iepirkuma priekšmetu, par kādu tiks sniegts Tehniskajā specifikācijā atbilstošs pakalpojums.
    2. Finanšu piedāvājumu Pretendents sagatavo atbilstoši Finanšu piedāvājuma formai (Nolikuma 3.pielikums).
    3. Finanšu piedāvājumā cenu norāda euro (EUR).
    4. Finanšu piedāvājumā norādītajās cenās jābūt iekļautām visām ar līguma izpildi saistītajām izmaksām, t.sk. nodokļiem, nodevām un nepieciešamajām administrācijas izmaksām.

1. **Piedāvājumu vērtēšana**

## Iepirkuma komisija pārbauda piedāvājumu atbilstību šajā nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām nolikumā norādītajām prasībām. Ja, pārbaudot piedāvājumā sniegto informāciju, Pasūtītājs konstatē, ka tā neatbilst minētajām prasībām, pretendents no tālākas dalības iepirkumā tiek izslēgts.

## Iepirkuma komisija sākotnēji veic piedāvājuma noformējuma pārbaudi atbilstoši nolikumā minētajām piedāvājuma noformējuma prasībām. Gadījumā, ja piedāvājums neatbilst kādai noformējuma prasībai, komisija vērtēs pārkāpuma būtiskumu un komisijai ir tiesības lemt par šī piedāvājuma tālāku izskatīšanu vai neizskatīšanu.

## Pretendentu atlases laikā iepirkumu komisija veic nolikuma 3.3. punktā noteikto dokumentu pārbaudi, lai pārliecinātos, vai pretendents atbilst nolikuma 3.3.punktā noteiktajām pretendentu atlases prasībām.

4.4. Tehnisko piedāvājumu vērtēšanas laikā iepirkuma komisija pārbauda, vai iesniegtais piedāvājums atbilst tehniskās specifikācijas prasībām.

4.5. Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisku kļūdu.

4.6. Ja iepirkuma komisija finanšu piedāvājumā konstatē aritmētiskas kļūdas, tā šīs kļūdas izlabo.

## 4.7. Par visiem aritmētisko kļūdu labojumiem iepirkuma komisija paziņo pretendentam, kura finanšu piedāvājumā labojumi izdarīti. Vērtējot finanšu piedāvājumu, kurā bijušas aritmētiskās kļūdas, iepirkuma komisija ņem vērā tikai iepriekš noteiktajā kārtībā labotās kļūdas.

## 4.8. Pasūtītājs par Pretendentu, kuram, atbilstoši nolikumā noteiktajām prasībām un piedāvājuma izvēles kritērijam, būtu piešķiramas līguma slēgšanas tiesības, veic pārbaudi par Likuma 9. panta astotajā daļā noteikto izslēgšanas gadījumu esamību.

1. **Komisijas tiesības un pienākumi**

## Iepirkuma komisija rīkojas saskaņā ar Likumu un šo nolikumu.

## Iepirkumu komisijas tiesības:

* + 1. nesniegt informāciju par citu piedāvājumu esamību laikā no piedāvājumu iesniegšanas dienas līdz piedāvājumu iesniegšanas termiņa beigām;
    2. nesniegt informāciju par piedāvājumu vērtēšanas procesu piedāvājumu vērtēšanas laikā līdz iepirkuma rezultātu paziņošanai;
    3. pieaicināt ekspertus piedāvājumu vērtēšanas procesā;
    4. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no pieprasījuma dienas, ja Likumā nav noteikts cits termiņš;
    5. pieprasīt pretendentam iesniegt dokumenta oriģinālu, ja komisijai rodas šaubas par iesniegtās dokumenta kopijas autentiskumu;
    6. jebkurā pretendentu un piedāvājumu izvērtēšanas posmā izslēgt pretendentu no turpmākās dalības iepirkumā un neizskatīt pretendenta piedāvājumu, ja tiek konstatēti pretendenta izslēgšanas apstākļi, kas noteikti nolikumā;
    7. pieņemt motivētu lēmumu piešķirt iepirkuma līguma slēgšanas tiesības;
    8. pieņemt lēmumu slēgt līgumu ar nākamo pretendentu, kura piedāvājums atbilst visām nolikuma prasībām un kurš piedāvājis nākamo saimnieciski izdevīgāko piedāvājumu, ja komisijas izraudzītais pretendents atsakās slēgt iepirkuma līgumu ar Agroresursu un ekonomikas institūtu. Pārtraukt iepirkumu, neizvēloties nevienu piedāvājumu, ja pieņemts lēmums slēgt līgumu ar nākamo Pretendentu, kurš piedāvājis nākamo saimnieciski izdevīgāko piedāvājumu, bet tas atsakās slēgt līgumu;
    9. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

## Iepirkumu komisijas pienākumi:

* + 1. nodrošināt iepirkuma norisi un dokumentēšanu saskaņā ar normatīvo aktu prasībām;
    2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
    3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par iepirkuma dokumentāciju;
    4. vērtēt Pretendentus un to iesniegtos piedāvājumus saskaņā ar Likumu, citiem normatīvajiem aktiem un nolikumu;
    5. labot aritmētiskās kļūdas pretendentu finanšu piedāvājumos;
    6. vienlaikus informēt visus pretendentus par pieņemto lēmumu attiecībā uz līguma slēgšanu saskaņā ar likumā noteikto kārtību;
    7. pēc iepirkuma līguma noslēgšanas vai iepirkuma izbeigšanas neizvēloties nevienu piedāvājumu, saglabāt piedāvājumu oriģinālus un iznīcināt to kopijas.

1. **Pretendenta tiesības un pienākumi**

## Pretendenta tiesības:

* + 1. pieprasīt papildu informāciju saistībā ar iepirkuma dokumentāciju, ievērojot nolikuma un Likuma prasības;
    2. iesniedzot piedāvājumu, pieprasīt apliecinājumu, ka piedāvājums ir saņemts;
    3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
    4. iesniegt iesniegumu par Agroresursu un ekonomikas institūta darbību attiecībā uz iepirkuma likumību Likumā noteiktajā kārtībā.

## Pretendenta pienākumi:

* + 1. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju par iepirkumu Pasūtītāja mājas lapā internetā;
    2. sagatavot piedāvājumus atbilstoši nolikuma prasībām;
    3. sniegt Pasūtītājam patiesu informāciju;
    4. sniegt atbildes uz komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei un vērtēšanai;
    5. segt visas izmaksas, kas saistītas ar piedāvājumu sagatavošanu un iesniegšanu;
    6. iesniegt piedāvājumu atbilstoši nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt.

1. **Lēmuma pieņemšana un iepirkuma līgums**
   1. Komisija par uzvarētāju iepirkumā ar tiesībām slēgt līgumu atzīst Pretendentu, kurš izraudzīts atbilstoši nolikumā noteiktajām prasībām, ir iesniedzis visām nolikumā izvirzītajām prasībām atbilstošu piedāvājumu saskaņā ar nolikuma 1.3.5. punktā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Likuma 9. panta astoto daļu.
   2. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem Likuma 9. panta trīspadsmitajā daļā minēto lēmumā norādāmo informāciju, kā arī savā mājaslapā nodrošina brīvu un tiešu elektronisku piekļuvi šā panta trīspadsmitajā daļā minētajam lēmumam.
   3. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
   4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā mājaslapā ievieto iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
2. **Pielikumu saraksts:**

1.pielikums – Pieteikums par piedalīšanos iepirkumā;

2.pielikums – Tehniskā specifikācija;

3.pielikums – Finanšu piedāvājuma forma;

4.pielikums – Pretendenta apliecinājums par iepriekšējo pieredzi;

1. pielikums

iepirkuma identifikācijas Nr. AREI- 2018/22

**Pieteikums par piedalīšanos iepirkumā**

**Zivrūpniecības stenda dalībnieku apdrošināšanas, vīzu, transporta un viesnīcas pakalpojumu nodrošināšana starptautiskā izstādē WORLD FOOD MOSCOW 2018”**

Identifikācijas Nr. AREI-2018/22

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_  */Datums/* |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/Nosaukums/ Vārds, uzvārds/*

ar piedāvājuma iesniegšanu piesaka dalību iepirkumā “Zivrūpniecības stenda dalībnieku apdrošināšanas, viesnīcas un transporta pakalpojumu nodrošināšana starptautiskā izstādē World Food Moscow 2018”, ID Nr. AREI-2018/22, (turpmāk – Iepirkums) un Pretendenta vārdā:

1. apliecina, ka ir iepazinies ar Iepirkuma noteikumiem, piekrīt piedalīties Iepirkumā un garantē Iepirkuma nolikumā pasūtītāja izvirzīto prasību izpildi un gadījumā, ja tiks atzīts par iepirkuma uzvarētāju, slēgt iepirkuma līgumu pasūtītāja uzaicinājumā noteiktajā termiņā;
2. apliecina, ka veiks iepirkuma līguma izpildi atbilstoši Iepirkuma dokumentācijas, t.sk. tehniskās specifikācijas, prasībām;
3. apliecina, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;
4. atļauj Pasūtītājam Iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu;
5. apliecina, ka Pretendenta rekvizītu tabulas 12.punktā norādītā elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu Iepirkuma ietvaros un Iepirkuma rezultātā noslēgtā iepirkuma līguma ietvaros, pamatojoties uz Paziņošanas likuma 9.panta otro daļu.

Pretendenta uzņēmums vai tā piesaistītā apakšuzņēmēja uzņēmums **atbilst/ neatbilst** mazā vai vidējā uzņēmuma statusam (norādīt attiecināmo).

(skaidrojumu skatīt:

https://www.iub.gov.lv/sites/default/files/upload/skaidrojums\_mazajie\_videjie\_uzn.pdf).

**Pretendenta rekvizīti:** (Pretendents aizpilda tabulu, norādot visu pieprasīto informāciju)

|  |  |  |
| --- | --- | --- |
| 1. | Pretendenta nosaukums |  |
| 2. | Vienotās reģistrācijas numurs |  |
| 3. | Juridiskā adrese |  |
| 4. | Adrese korespondences saņemšanai |  |
| 5. | Bankas nosaukums |  |
| 6. | Bankas konta numurs |  |
| 7. | Kontaktpersonas vārds, uzvārds |  |
| 8. | Tālruņa Nr. |  |
| 9. | Faksa Nr. |  |
| 10. | Mobilā tālruņa Nr. |  |
| 11. | Elektroniskā pasta adrese |  |
| 12. | Oficiālā elektroniskā pasta adrese |  |

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ja piedāvājumu iesniedz personu apvienība, iesniegumu paraksta visas personas, kas ietilpst personu apvienībā.)

2.pielikums

Iepirkuma identifikācijas Nr. AREI-2018/22

“Zivrūpniecības stenda dalībnieku apdrošināšanas, viesnīcas un transporta pakalpojumu nodrošināšana starptautiskā izstādē World Food Moscow 2018”

Pretendentam jānodrošina 8 (astoņu) Zivrūpniecības stenda dalībnieku nokļuvi uz Maskavu (Krievija Federācija), lai piedalītos izstādē World Food Moscow 2018**.** Izstāde norisināsies no 2018.gada 17. līdz 20. septembrim izstāžu centrā “Expocentr”, Krasnopresnenskaya naberezhnaya, 14, Moscow.(ЦВК «Экспоцентр» 123100, Россия, Москва, Краснопресненская наб., 14 ).

Pretendents nodrošina aviobiļetes, kas atbilstu sekojošām prasībām:

* maršruts Rīga-Maskava-Rīga (Tiešais reiss bez pārsēšanām);
* ekonomiskā klase;
* izlidošanai no Rīgas 14. septembrī jābūt vakarā pēc plkst.18.00 un 17.septembrī no rīta, laika posmā no plkst. 05:00 – 08:00.
* izlidošanai no Maskavas jābūt pēcpusdienā pēc plkst.15.00;
* aviobiļetēm jābūt ekonomiskajā klasē ar cenā iekļautu vienu reģistrējamu bagāžu;
* izlidošanas laiks un biļešu skaits (skatīt tabulu Nr.1)

Tabula Nr.1 Nepieciešamo aviobiļešu saraksts

|  |  |
| --- | --- |
| Izlidošana uz Maskavu | Biļešu skaits |
| **14.09.2018. vakarā pēc plkst. 18 00** | **1** |
| **17.09.2018. no rīta plkst. 05.00 – 08.00** | **7** |
|  |  |
|  |  |

|  |  |
| --- | --- |
| Izlidošana uz Rīgu | Biļešu skaits |
| **17.09.2018 pēcpusdienā pēc plkst. 15.00** | **1** |
| **20.09.2018 pēcpusdienā pēc plkst. 15.00** | **7** |

2. Pretendents nodrošina naktsmītnes viesnīcā Maskavā 8 (astoņiem) Zivrūpniecības stenda dalībniekiem (visiem vienā viesnīcā):

* ne mazāk kā 4 (četru) zvaigžņu viesnīcā, bet nepārsniedzot Ministru kabineta noteikumos Nr.969 „Kārtība, kādā atlīdzināmi ar komandējumiem saistītie izdevumi” noteikto viesnīcas maksas normu;
* Viesnīcai jāatrodas pēc iespējas tuvāk, un ne vairāk kā 10 km no izstāžu centra EXPOCENTR;
* Viesnīcai jāatrodas pie kādas no metro stacijām ar ērtu satiksmi (metro) uz izstāžu centru EXPOCENTR.
* 8 (astoņos) vienvietīgos numuros ar brokastīm.

Viesnīcas numuru rezervācija jāveic:

* 1 (vienai) personai no 2018.gada 14.septemra līdz 17.septembrim vienvietīgā numurā;
* 7 (septiņām) personām no 2018.gada 17.septembra līdz 20.septembrim vienvietīgā numurā;

3. Pretendentam jānodrošina arī **ceļošanas vīzas** (noformēšana 4 dienās) uz uzturēšanās laiku, kā arī **ceļojumu apdrošināšana,** tai skaitā bagāžas apdrošināšana, iebraukšanai Krievijas Federācijā (skatīt Tabulu Nr.2)

Tabula Nr.2 Nepieciešamais ceļojuma apdrošināšanas un vīzu saraksts

|  |  |  |
| --- | --- | --- |
| Sākuma datums | Beigu datums | Skaits (cilvēki) |
| **14.09.2018.** | **17.09.2018.** | **1** |
| **17.09.2018.** | **20.09.2018.** | **7** |
|  |  |  |
|  |  |  |

4.Pretendentam arī jānodrošina stenda dalībnieku privāts transfērs sekojošajos maršrutos un datumos:

* Lidosta –viesnīca (14.septembrī) 1 personai;
* Viesnīca –EXPOCENTR-viesnīca (15. un 16. septembrī) 1personai
* Viesnīca –EXPOCENTR (17.septembrī) 1 personai
* Lidosta – viesnīca – EXPOCENTR (17.septembrī) – 7 personām;
* EXPOCENTR – Viesnīca (17.septembrī) 7 personām;
* EXPOCENTR – lidosta (17.septembrī) 1 personai;
* Viesnīca – EXPOCENTR - Viesnīca (18. un 19.septembrī) 7 personām;
* Viesnīca – EXPOCENTR (20.septembrī) 7 personām;
* EXPOCENTR –Lidosta-(20.septembrī) 7 personām

Piezīmes:

1.Transfērā jānodrošina dalībnieku iekāpšana - izkāpšana autotransportā attiecīgajās stāvvietās lidostā, pie viesnīcas un izstāžu centra.

2. Izstādes organizatori var izmainīt izstādes darba laikus.

3.Dalībnieku pārvadājumi visās dienās jāveic ar attiecīgas ietilpības piemērotiem transporta līdzekļiem, ieskaitot bagāžas pārvadājumu nodrošināšanu.

4. Transfēru nodrošinošās kompānijas pārstāvim un autovadītājam jāspēj komunicēt latviešu, krievu vai angļu valodā.

5. Nepieciešamos dokumentus Krievijas Federācijas vīzai (pases, fotofrāfijas) un precīzus braucēju personas datus Pasūtītājs iesniegs ne vēlāk kā līdz 2018.gada 6. septembrim.

3. pielikums

iepirkuma identifikācijas Nr. AREI-2018/22

“Zivrūpniecības stenda dalībnieku apdrošināšanas, viesnīcas un transporta pakalpojumu nodrošināšana starptautiskā izstādē World Food Moscow 2018”

**FINANŠU PIEDĀVĀJUMA FORMA**

1. Samaksas kārtība:
   1. Avanss 20% no kopējās līguma summas 5 (piecu) darba dienu laikā no Līguma noslēgšanas dienas;
   2. Gala maksājums 80% apmērā no kopējās Līguma summas 30 (trīsdesmit) dienu laikā pēc gala pieņemšanas nodošanas akta parakstīšanas.
2. Pretendentam Finanšu piedāvājums jāsagatavo atbilstoši Tehniskajā specifikācijā noteiktajām prasībām, izmantojot zemāk pievienoto finanšu piedāvājuma formu. Pretendentam jāsagatavo finanšu piedāvājums, iekļaujot visas izmaksas, kas nepieciešamas kvalitatīvai iepirkuma līguma izpildei.

Pretendenta paraksts:

|  |  |  |  |
| --- | --- | --- | --- |
| **Npk** | **Izmaksu pozīcija** | **Daudzums** | **Summa bez PVN**  **kopā** |
| **1.** | Aviobiļetes turp un atpakaļ Rīga-Maskava -Rīga  (Tehniskās specifikācijas 1.punkts) | 8 gab |  |
| **2.** | Naktsmītnes vienvietīgos numuros  (Tehniskās specifikācijas 2.punkts) | 24 naktis, 8 personas |  |
| **3.** | Ceļojuma apdrošināšana, tai skaitā bagāžas apdrošināšana  (Tehniskās specifikācijas 3.punkts) | 8 personas |  |
| **4.** | Transfērs  (Tehniskās specifikācijas 4.punkts) | 15 reizes |  |
| **5.** | Vīzas | 8 gab |  |
|  | Summa Kopā bez PVN |  |  |
|  | PVN |  |  |
|  | Kopsumma ar PVN |  |  |

## 4. pielikums

iepirkuma identifikācijas Nr. AREI-2018/22

## Pretendenta apliecinājums par iepriekšējo pieredzi

(apliecina Nolikuma 3.3.2. punktā minēto)

|  |  |  |  |  |  |
| --- | --- | --- | --- | --- | --- |
| Nr. | Sniegtā pakalpojuma apraksts | Pasūtītāja nosaukums, adrese | Valsts | Pasūtītāja kontaktpersona vārds, uzvārds tālrunis | Pakalpojuma uzsākšanas, pabeigšanas  gads/ mēnesis |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |  |  |
| --- | --- | --- | --- | --- |
| Pretendenta pārstāvja paraksts,  tā atšifrējums: | |  | |  |
|  | Pretendenta pārstāvja paraksts un atšifrējums: | |  | |